Stavanger Oilers overkjørte sjanseløse Tønsberg
Stavanger valset over bunnlaget Tønsberg. Spesielt i midtperioden fikk gjestene kjørt seg og slapp inn fire mål. Stian Høygård ga vertene en tidlig ledelse, mens Dennis Sveum, Dan Kissel (2) og Martin Strandfeldt økte til 5-0 før den siste perioden. Det ble ytterligere tre scoringer i løpet av de siste 20 minuttene. Dan Fredrik Nygård scoret et trøstemål for Tønsberg. Christian Dahl-Andersen noterte seg ikke for poeng søndag kveld. Dermed ble det poeng i 27 kamper på rad før rekken stoppet.På Jordal kom det ingen mål før seks minutter ut i midtperioden. På kort tid gjorde Vålerenga fire mål, der Stefan Espeland sto for to av dem. Rosenborg kjempet seg tilbake og vendte oppgjøret til 5-4-ledelse, men det holdt ikke for gjestene. Cato Cocozza, Justin Donati og Anders Hilt Jørgensen ga til slutt VIF det nødvendige forspranget i målprotokollen og hjemmelaget vant 7-5.Tredjeplasserte Lørenskog hjem 2-1-seier over Stjernen på borteis. James Sixsmith og Lars Erik Spets sendte Lørenskog to mål foran i Fredrikstad. Stjernen reduserte ved Aleksandrs Macijevskis i midtperioden. Frisk Asker har overrasket stort denne sesongen. Oppturen fortsatte søndag da en opplagt Luke Salazar bidro med tre mål og to assists i 6-2-kampen hjemme mot Sparta Sarpsborg. Stavanger topper eliteserien med et forsprang på fem poeng til Vålerenga. Lørenskog er ytterligere fem poeng bak på tabellen.
Med fire mål i midtperioden satt Stavanger Oilers standarden i DNB Arena og sendte gjestene hjem med 8-1 i bagasjen.